# KDE meniu redaktoriaus vadovas

## Įvadas

&kmenuedit; pagalba galite redaguoti visus &kde; programų paleidimo meniu: &kickoff;, klasikinį bei Lancelot.

&kmenuedit; galite paleisti arba spausdami dešinįjį pelės mygtuką ant programų paleidimo mygtuko ir pasirinkdami punktą Redaguoti programas..., arba &krunner; programoje įrašę `kmenuedit` .

Su &kmenuedit; jūs galite:

- Peržiūrėti ir redaguoti einamąjį programų paleidiklį (&kickoff;, klasikinį meniu arba Lancelotą)

- Iškirpti, Kopijuoti ir Padėti meniu elementus

- Kurti ir naikinti submeniu

## Meniu įrašo pridėjimas

Šiame pavyzdyje mes pridėsime &firefox; į Interneto submeniu.

Visų pirma reikia atidaryti &kmenuedit;, taigi spragtelėkite dešinįjį pelės mygtuką ant programų paleidimo meniu ir pasirinkite Redaguoti programas.... Tada, kaip parodyta žemiau esančiame paveikslėlyje, parinkite elementą Internetas. Parinkite Internetas Parinkite Internetas

Pažymėję elementą Internetas, iš meniu parinkite Failas Naujas elementas.... Bus atidarytas Naujo elemento dialogas, kaip parodyta žemiau. Įrašykite naujai pridedamos programos pavadinimą, šiuo atveju `firefox`. Naujo elemento dialogas Naujo elemento dialogas.

Spustelėkite [enter] ir turėtumėte išvysti langą, atrodantį daugmaž taip: Naujas elementas Naujai sukurtas elementas

Užpildykite lauką Aprašymas:, mūsų atveju – įrašykite `Tinklo naršyklė`.

Aprašymas ir pavadinimas bus rodomi meniu kaip Tinklo naršyklė (Firefox).

Lauke Komanda: reikia įrašyti paleidžiamos programos failo pavadinimą, mūsų atveju tai ``firefox``.

Po programos (ar komandos) pavadinimo jūs galite įrašyti vieną ar daugiau kintamųjų. Paleidimo metu jie bus pakeičiami konkrečiomis reikšmėmis:

- %f – vieno failo pavadinimas
- %F – failų sąrašas; šitą variantą galite naudoti su programomis, kurios moka atidaryti daugiau nei vieną failą vienu metu
- %u – viena nuoroda (&URL;)
- %U – nuorodų (&URL;) sąrašas
- %d – atidaromo failo aplankas
- %D – aplankų sąrašas
- %i – ženkliukas
- %m – mini ženkliukas
- %c – antraštė

Taigi jei norite atidaryti firefox naršyklę ir atverti www.kde.org puslapį – vietoje `firefox` turėtumėte parašyti `firefox %u www.kde.org`.

Dauguma programų priima papildomas parinktis, pavyzdžiui &konqueror; ar &konsole; priima nustatyto profilio pavadinimą. Norėdami sužinoti visas programos parinktis, konsolėje paleiskite ```programospavadinimas`` `--help``.

Kadangi mes norėtume kiek labiau išsiskiriančio ženkliuko, skirto šitai meniu komandai, tai paspausime ant mygtuko su standartiniu ženkliuku, esančio šalia lauko Pavadinimas: (pastebėtina, kad numatytasis ženkliukas gali būti tuščias, todėl reikia tiesiog spausti dešiniau pavadinimo lauko). Bus atvertas dialogas Parinkti ženkliuką, kuriame galėsite išsirinkti bet kurį iš rodomų ženkliukų. Dialogas Pasirinkti ženkliuką Dialogas Pasirinkti ženkliuką.

Taigi sąraše išsirenkame firefox ženkliuką ir spaudžiame [enter]. Galutinai užpildytas dialogas turėtų atrodyti daugmaž taip: Užpildytų laukų nuotrauka Taip turėtų atrodyti užpildyti naujo meniu elemento laukai

Per meniu parinkite Failas Įrašyti, palaukite, kol rodomas pranešimas Atnaujinama sistemos konfigūracija. Dabar jau turėtumėte rasti &firefox; paleidimo elementą paleidimo meniu skiltyje Internetas!

## &kmenuedit; naudojimas

Kairėje pusėje rodoma programų paleidimo meniu struktūra. Kai pažymite kokį nors elementą kairėje pusėje, detali jo informacija parodoma dešinėje pusėje.

### Skirtukas "Bendra"

Pavadinimas:

- Tai programos pavadinimas, kuris rodomas programų paleidimo meniu. Jis nebūtinai turi sutapti su realiu programos pavadinimu. Pavyzdžiui programos `mc` pavadinimas būna įrašytas kaip "Midnight Commander".

Aprašymas:

- Programos aprašymas bus irgi rodomas programų paleidimo meniu. Šis laukas yra neprivalomas.

Komentaras:

- Šiame lauke galite išsamiau aprašyti paleidžiamą programą. Šis laukas nėra privalomas.

Komanda:

- Paleidžiama programa. Įsitikinkite, kad turite teises paleisti nurodytą programą ar komandą.

Įgalinti paleidimo grįžtamąjį ryšį

- Jei ši parinktis įjungta, programos paleidimo metu jos ženkliukas šokinės tarsi kamuoliukas taip rodydamas, kad programa pasileidinėja.

Įdėti į sistemos dėklą

- Programos ženkliukas atsiras sistemos dėkle. Vėliau galėsite parodyti ir paslėpti programos langą spausdami ant ženkliuko sistemos dėkle. Paspaudus dešinįjį pelės mygtuką galėsite "ištraukti" programą iš sistemos dėklo arba ją visai užverti.

Rodyti tik &kde;

- Jei jūsų kompiuteryje įdiegta ne tik &kde; grafinė aplinka, tai ši programa nebus matoma kitų (ne &kde;) grafinių aplinkų meniu.

### Skirtukas "Sudėtingesnis"

Darbinis kelias:

- Nurodykite paleidžiamos programos darbinis kelias. Tai nebūtinai turi būti kelias iki aplanko, kuriame yra paleidžiama programa. Šis kelias pavyzdžiui gali būti naudojamas paleidžiamoje programoje kaip pirmas rodomas failo atidarymo dialoge.

Vykdyti terminale

- Šitą parinktį reikia įjungti, jei jūsų paleidžiamai programai reikalingas terminalo emuliatorius. Paprastai to reikia konsolės programoms.

Terminalo nustatymai:

- Įrašykite čia visus reikiamus terminalo parametrus.

Vykdyti kito naudotojo teisėmis

- Jei norite paleisti nurodytą programą ne savo naudotojo teisėmis – įjunkite šią parinktį ir nurodykite naudotojo vardą lauke Naudotojo vardas:.

Esamas klavišų derinys:

- Galite nurodyti klavišų derinį, kurį paspaudus bus paleidžiama šita programa.

  Spauskite ant mygtuko Jokio, esančio dešiniau nuo žymės Esamas klavišų derinys:.

  Mygtuko tekstas pasikeis į Įvestis.... Spauskite pageidaujamą klavišų derinį.

  Jei norite atsisakyti klavišų kombinacijos – spauskite šį mygtuką: .

  Nepamirškite išsaugoti pakeitimų spausdami įrankinės mygtuką Įrašyti arba per meniu parinkdami Failas Įrašyti.

## Meniu komandų sąrašas

&Ctrl;N Failas Naujas elementas...

- Prideda naują elementą.

Failas Naujas submeniu...

- Prideda naują submeniu.

Failas Naujas skyriklis

- Prideda į meniu naują skyriklį.

&Ctrl;S Failas Įrašyti

- Įrašo meniu pakeitimus

&Ctrl;Q Failas Išjungti

- Išjungia &kmenuedit;.

&Ctrl;X Keisti Iškirpti

- Iškerpa einamąjį meniu elementą ir patalpina jį į laikinąją atmintinę. Jei norite perkelti meniu elementą – pirmiausia iškirpkite jį, tada pažymėkite vietą, į kurią norite jį perkelti ir spauskite Padėti.

&Ctrl;C Keisti Kopijuoti

- Kopijuoja einamąjį meniu elementą į laikinąją atmintinę. Vėliau galite Padėti nukopijuotą elementą į kitą vietą. Tokiu būdu galite sukurti daugiau nei vieną tokį patį meniu elementą skirtingose meniu šakose.

&Ctrl;V Keisti Padėti

- Padėti meniu elementą iš laikinosios atmintinės į šiuo metu pažymėtą meniu vietą. Prieš tai padarydami turite arba Iškirpti, arba Kopijuoti kokį nors meniu elementą.

Šal(Del) Keisti Pašalinti

- Pašaliną pažymėtą meniu elementą.

Keisti Atstatyti sistemos meniu

- Atstatys standartinį meniu ir panaikins visus jūsų pakeitimus. Papildomame patvirtinimo dialoge bus paklausta, ar tikrai norite tai padaryti.

Nustatymai Rodyti įrankių juostą

- Rodyti arba paslėpti įrankių juostą

Nustatymai Konfigūruoti sparčiuosius klavišus...

- Keisti sparčiuosius klavišus.

Nustatymai Konfigūruoti įrankines...

- Keisti įrankinėje esančius mygtukus.

Nustatymai Konfigūruoti &kde; meniu redaktorių...

- Atidaryti meniu redaktoriaus nustatymų dialogą.

&help.menu.documentation;

## Autoriai ir Licencija

&kmenuedit;

Program copyright © 2002, &Raffaele.Sandrini;

Talkininkai:

- &Matthias.Elter; &Matthias.Elter.mail; – Pradinis autorius

- &Matthias.Ettrich; &Matthias.Ettrich.mail;

- &Daniel.M.Duley; &Daniel.M.Duley.mail;

- &Preston.Brown; &Preston.Brown.mail;

Dokumentacijos autorinės teisės © 2000 &Milos.Prudek;

Dokumentacijos autorinės teisės © 2008 &Anne-Marie.Mahfouf;

Atnaujinta &kde; 3.0 &Lauri.Watts; &Lauri.Watts.mail; 2002

Tomas Straupistomasstraupis@gmail.com

&underFDL; &underGPL;

## Žodynas

Terminalo emuliatorius

Terminalo emuliatorius tai tiesiog lange atvaizduojama komandinė eilutė. Jei norite ją naudoti, turėtumėte žinoti bent keletą sisteminių komandų.

Įskiepis

Nedidelė programėlė, užimanti labai nedaug atminties ir vietos ekrane. Ji suteikia jums papildomo funkcionalumo, papildomos informacijos ar pan. Pavyzdžiui Laikrodžio įskiepis rodo dabartinį laiką ir datą (paspaudus jį – netgi mėnesio kalendorių), o štai Sistemos stebėtojo įskiepis rodo ar labai užimtas einamuoju metu yra jūsų kompiuteris.

Sena programa

Sena programa, parašyta X-windows sistemai, o ne &kde;. Tokios programos veikia ir &kde; aplinkoje, bet joms neišsiunčiami automatiniai pranešimai, kai jūs išjunginėjate savo &kde; darbo sesiją. Taigi reikia nepamiršti išsaugoti viską, ką tokiose programose padarėte, nes šios programos neturės galimybės jūsų to paklausti.

Tokiose programose taipogi negalima iškirpti ir kopijuoti elementų.

Kai kurios GNOME programos nėra pilnai suderintos su &kde;.

. Tokios programos šiaip retokai pasitaiko.
Konsolinė programa

Tai programa, kuri buvo parašyta tekstinei aplinkai, neturinčiai grafinės naudotojo sąsajos. Tokios programos be problemų veikia &kde; aplinkoje. Jos turi būti paleistos konsolės emuliatoriuje, tokiame kaip pavyzdžiui &konsole;. Joms irgi neišsiunčiamas automatinis pranešimas, kai jūs išjungiate savo darbo sesiją, taigi reikėtų patiems pasirūpinti ir išsaugoti visus darbus atliktus tokiose programose.

Iš ir į konsolines programas galima kopijuoti į ir iš &kde; programų. Norėdami nukopijuoti tekstą iš konsolinės programos, pažymėkite jį su pele, persijunkite į &kde; programą ir spauskite &Ctrl; V norėdami įkelti pažymėtą tekstą. Jei norite kopijuoti iš &kde; programos į konsolinę – pažymėkite tekstą ir spauskite &Ctrl; C, tada persijunkite į konsolinę programą ir spauskite vidurinį pelės klavišą

Jei jūsų pelė neturi vidurinio klavišo - spauskite kairįjį ir dešinįjį vienu metu. Tai vadinama vidurinio klavišo emuliavimu, šitą funkcionalumą turėtų palaikyti jūsų operacinė sistema.

.
&documentation.index;